b"\n_START_ARTICLE_\nMk 13 leidimo \xc4\xafrenginys\n_START_PARAGRAPH_\nMk 13 leidimo \xc4\xafrenginys, Mk 13 leistuvas (angl. Mk 13 missile launcher; Mk 13 guided missile launching system)\xc2\xa0\xe2\x80\x93 vienos kreipiamosios raket\xc5\xb3 leidimo \xc4\xafrenginys, skirtas naudoti fregatose ir kituose karo laivuose._NEWLINE_Mk 13 pritaikyta leisti RIM-66 Standard ir RIM-24 Tartar prie\xc5\xa1l\xc4\x97ktuvines ir RGM-84 Harpoon prie\xc5\xa1laivines raketas. Toks \xc4\xafrenginys gali i\xc5\xa1\xc5\xa1auti Standard raket\xc4\x85 kas 8 sekundes. \xc4\xaerenginio 40-ties raket\xc5\xb3 d\xc4\x97tuv\xc4\x97je vertikaliai laikomos raketos i\xc5\xa1d\xc4\x97stytos dviejuose koncentriniuose \xc5\xbeieduose (24 i\xc5\xa1oriniame \xc5\xbeiede, 16\xc2\xa0\xe2\x80\x93 vidiniame). Apsaugai nuo gaisr\xc5\xb3 d\xc4\x97tuv\xc4\x97 turi vandens pur\xc5\xa1kimo ir slopinimo CO\xe2\x82\x82 sistemas._NEWLINE_Da\xc5\xbeniausiai Mk 13 leistuvas yra Mk 74 valdom\xc5\xb3 raket\xc5\xb3 leidimo sistemos ar Mk 92 ugnies valdymo sistemos dalis. Prad\xc5\xbeioje \xc5\xa1iomis leidimo sistemomis buvo buvo ginkluoti JAV laivyno Oliver Hazard Perry klas\xc4\x97s fregatos ir i\xc5\xa1 j\xc5\xb3 kil\xc4\x99 laivai, o 2004\xc2\xa0m. i\xc5\xa1 vis\xc5\xb3 veikian\xc4\x8di\xc5\xb3 JAV karo laiv\xc5\xb3 \xc5\xa1ios sistemos buvo pa\xc5\xa1alintos, siekiant taupyti l\xc4\x97\xc5\xa1as, naudotas \xc5\xa1iai pasenusiai sistemai palaikyti. \xc5\xa0ie \xc4\xafrenginiai naudojami Pranc\xc5\xabzijos Cassard fregatose, jau nura\xc5\xa1ytuose de\xc5\xa1imtyje JAV Charles F. Adams klas\xc4\x97s eskadrini\xc5\xb3 mininink\xc5\xb3 bei dviejuose California klas\xc4\x97s raketiniuose kreiseriuose, nura\xc5\xa1ytuose Vokietijos L\xc3\xbctjens klas\xc4\x97s eskadriniuose minininkuose, Australijos nura\xc5\xa1ytuose Perth klas\xc4\x97s eskadriniuose minininkuose bei dar naudojamuose Adelaide klas\xc4\x97s fregatose._NEWLINE__NEWLINE_D\xc4\x97l konstrukcijos su viena kreipiam\xc4\x85ja Mk 13 da\xc5\xbenai vadina angl. one-armed bandit 'vienrankis banditas' (pagal \xc5\xbeargonin\xc4\xaf \xc5\xbeaidim\xc5\xb3 automat\xc5\xb3 pavadinim\xc4\x85)._NEWLINE_Mk-22 valdom\xc5\xb3j\xc5\xb3 raket\xc5\xb3 leidimo sistema yra Mk-13 variantas, kurio d\xc4\x97tuv\xc4\x97 talpina tik 16 raket\xc5\xb3 (atitinka Mk 13 vidin\xc4\xaf \xc5\xbeied\xc4\x85)."